**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

# ΔΗΜΟΣ ΚΩ

**Απόσπασμα από το 11ο πρακτικό της από 31-05-2013 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**« Ορισμός δικηγόρου για την νομική υποστήριξη του Δήμου και την άσκηση ένδικων μέσων με σκοπό την απόδοση του κτιρίου του κέντρου Υγείας στην Αντιμάχεια , λόγω της αθέτησης των όρων παραχώρησης »**

Σήμερα στις 31 Μαΐου 2013, ημέρα Παρασκευή & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθμ. πρωτ. 18391/27-05-2013 πρόσκληση και την ορθή επανάληψη αυτής, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ   1. Γιωργαράς Αντώνιος 2. Ρούφα Ιωάννα 3. Μαρκόγλου Σταμάτιος 4. Διακογιώργης Ελευθέριος[[1]](#footnote-1) 5. Μήτρου Εμμανουήλ[[2]](#footnote-2) 6. Παπαχρήστου-Ψύρη Ευτέρπη 7. Σιφάκης Ηλίας | ΑΠΟΝΤΕΣ   1. Κιλιμάτος Νικόλαος 2. Ζερβός Νικόλαος 3. Μπαραχάνος Αθανάσιος 4. Μουζουράκης Θεόφιλος   *οι οποίοι κλήθηκαν και δεν προσήλθαν* |

Στην συνεδρίαση παρευρέθηκε, υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

.

### ΘΕΜΑ 36ο

### ΑΡ. ΑΠΟΦ. : 137

Ο Πρόεδρος εισηγούμενος το 36ο θέμα της ημερήσιας διάταξης ανέφερε στα μέλη ότι το Υπουργείο Υγείας αθέτησε τους όρους παραχώρησης σχετικά με την απόδοση του κτιρίου του Κέντρου Υγείας στην Αντιμάχεια Κω και ως εκ τούτου κρίνεται απαραίτητο να προχωρήσει ο Δήμος στην άσκηση ενδίκων μέσων προκειμένου να προασπίσει τα συμφέροντα του. Για το σκοπό αυτό κρίνεται απαραίτητος ο ορισμός δικηγόρου ο οποίος θα αναλάβει την διαδικασία νομικής υποστήριξης του Δήμου με σκοπό την απόδοση του κτιρίου.

Κατόπιν τούτου ο Πρόεδρος πρότεινε στα μέλη να οριστεί δικηγόρος ο κ. Δρόσος Δημήτρης του Νικολάου και ζήτησε να αποφασίσουν σχετικά.

Ακολούθησε διαλογική συζήτηση, κατά την διάρκεια της οποίας διατυπώθηκαν διάφορες απόψεις επί του θέματος, μεταξύ αυτών και του μέλους Σιφάκη Ηλία ο οποίος ανέφερε ότι δεν συμφωνεί με το λόγο για τον οποίο θέλει η Δημοτική Αρχή να πάρει το Κέντρο Υγείας Αντιμάχειας αλλά και τον τρόπο με τον οποίο θέλει να το λειτουργήσει και ως εκ τούτου δεν εγκρίνει την πρόταση του Προέδρου. Με την άποψη του συμφωνεί και το μέλος Παπαχρήστου-Ψύρη Ευτέρπη.

Στη συνέχεια ο Πρόεδρος κάλεσε τα μέλη να ψηφίσουν.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και τέσσερα (4) μέλη: 1) Ρούφα Ιωάννα, 2) Μαρκόγλου Σταμάτιος, 3) Διακογιώργης Ελευθέριος, 4) Μήτρου Εμμανουήλ

Κατά της πρότασης ψήφισαν δύο (2) μέλη: 1) Σιφάκης Ηλίας, 2) Παπαχρήστου –Ψύρη Ευτέρπη

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Την ανάγκη παραχώρησης, από το Υπουργείο Υγείας στο Δήμο της Κω, του κτιρίου του Κ.Υ. Αντιμάχειας προς όφελος της κοινωνίας της Κω
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ κατά ΠΛΕΙΟΨΗΦΙΑ**

**με πέντε (5) ΝΑΙ και δύο (2) ΟΧΙ**

* Εγκρίνει την άσκηση ενδίκων μέσων με σκοπό την απόδοση, από το Υπουργείο Υγείας στο Δήμο της Κω, του κτιρίου του Κέντρου Υγείας στην Αντιμάχεια, λόγω αθέτησης των όρων παραχώρησης.
* Ορίζει πληρεξούσιο δικηγόρο, τον κ Δρόσο Δημήτρη του Νικολάου, για την νομική υποστήριξη του Δήμου και την άσκηση των ένδικων μέσων.
* Η δαπάνη θα βαρύνει τον Κ.Α. 00.6111 του προϋπολογισμού του Δήμου.

…………………..……….………………………………………………………….

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

##### 

|  |  |
| --- | --- |
| **Ο Πρόεδρος της Οικονομικής Επιτροπής**  Γιωργαράς Αντώνιος | **Τα μέλη**  1. Ρούφα Ιωάννα 2. Μαρκόγλου Σταμάτιος 3. Διακογιώργης Ελευθέριος 4. Μήτρου Εμμανουήλ 5. Παπαχρήστου-Ψύρη Ευτέρπη 6. Σιφάκης Ηλίας |

1. Το 1ο αναπλ. μέλος Διακογιώργης Ελευθέριος κλήθηκε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Προσήλθε κατά την διάρκεια συζήτησης του 3ου θέματος της ημερήσιας διάταξης [↑](#footnote-ref-1)
2. Το 2ο αναπλ. μέλος Μήτρου Εμμανουήλ κλήθηκε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-2)